NORAKSTS

|  |  |
| --- | --- |
| 29.04.2021. | Nr.5/5 |

**JELGAVAS PILSĒTAS DOMES APBALVOJUMU PIEŠĶIRŠANA**

(ziņo: I.Škutāne)

**Atklāti balsojot: PAR – 12** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds), **PRET –** nav, **ATTURAS** – nav, **BALSOJUMĀ NEPIEDALĀS – 3** (G.Kurlovičs, L.Zīverts, A.Rublis),

Saskaņā ar likuma „Par pašvaldībām” 12.pantu, Jelgavas pilsētas domes Apbalvojumu nolikumu (apstiprināts ar Jelgavas pilsētas domes 2011.gada 24.februāra lēmumu Nr.2/14 „Jelgavas pilsētas domes Apbalvojumu nolikuma un Jelgavas pilsētas domes Apbalvojumu piešķiršanas komisijas nolikuma apstiprināšana”) un Jelgavas pilsētas domes Apbalvojumu piešķiršanas komisijas 2021.gada 12.aprīļa lēmumu,

**JELGAVAS PILSĒTAS DOME NOLEMJ:**

1. Piešķirt Jelgavas pilsētas domes apbalvojumu „Goda zīme”:
   1. Solveigai Ābolai – SIA “Jelgavas pilsētas slimnīca” virsārstei, galvenā ārsta vietniecei ārstniecības jautājumos – par augstu profesionālo meistarību un ieguldījumu Jelgavas pilsētas iedzīvotāju veselības aprūpē;
   2. Mudītei Gavrilko – Jelgavas pilsētas pašvaldības pirmsskolas izglītības iestādes “Zemenīte” vadītājai – par ilggadēju ieguldījumu Jelgavas pilsētas izglītības sistēmā;
   3. Vidai Kravcovai – ilggadējai Jelgavas prokuratūras virsprokurorei – par mūža ieguldījumu tiesiskuma stiprināšanā Jelgavas pilsētā;
   4. Andrim Ķipuram – ilggadējam SIA “Jelgavas pilsētas slimnīca” valdes loceklim – par augstu profesionālo meistarību un ieguldījumu Jelgavas pilsētas iedzīvotāju veselības aprūpē.
2. Piešķirt Jelgavas pilsētas domes apbalvojumu „Goda raksts”:
   1. Ilzei Namniecei – Latvijas Bērnu fonda Jelgavas nodaļas brīvprātīgo aktīvistu dalībniecei – par aktīvu pilsonisko aktivitāti un ieguldījumu Jelgavas pilsētas sabiedriskajā darbā;
   2. Nataļjai Gorškovai – Jelgavas 4.vidusskolas sporta skolotājai – par sabiedrisko aktivitāti, radošu un jaunāko tehnoloģiju metožu pielietošanu mācību procesā, un veselīga dzīvesveida popularizēšanu Jelgavas pilsētā;
   3. Ludmilai Tamai – Jelgavas pilsētas pašvaldības pirmsskolas izglītības iestādes “Gaismiņa” skolotājai – par ilggadēju ieguldījumu Jelgavas pilsētas izglītības sistēmā;
   4. Rolandam Kursišam – Valsts policijas komandierim Zemgales reģionā – par augstu profesionālo meistarību un noziedzības apkarošanu Jelgavas pilsētā;
   5. Larisai Ronzinai – Jelgavas Sociālo lietu pārvaldes Sociālās un medicīniskās aprūpes centra vadītājai – par ilggadēju ieguldījumu Jelgavas pilsētas iedzīvotāju sociālās labklājības nodrošināšanā.
3. Noteikt naudas balvu apbalvojumiem:
   1. apbalvojumam „Goda zīme” – 500,00 *euro* pēc nodokļu nomaksas;
   2. apbalvojumam „Goda raksts” – 300,00 *euro* pēc nodokļu nomaksas.
4. Jelgavas pilsētas pašvaldības iestādei „Pašvaldības iestāžu centralizētā grāmatvedība” naudas balvu pasniegšanai izmaksāt no Jelgavas pilsētas pašvaldības administrācijas pamatbudžeta izdevumu programmā "Pilsētas nozīmes pasākumi" (klasifikācijas kods 08.292) esošajiem līdzekļiem 4161,01 *euro*.
5. Apbalvojumus pasniegt Jelgavas pilsētas svētkos - 2021.gada 27.maijā.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2021.gada 29.aprīlī